NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 2262/2008

**872a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o ekologickej poľnohospodárskej výrobe (tlač 872) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1238 zo 4. februára  2009 pridelila vládny návrh zákona o ekologickej poľnohospodárskej výrobe (tlač 872) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodársku politiku a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 591 z 31. marca 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre hospodársku politiku uznesením č. 489 z 2. apríla 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 376 z 30. marca 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. K § 1 písm. e) znie:

„e) podrobnosti o výkone kontroly ekologickej poľnohospodárskej výroby,“.

Navrhovaný zákon ustanovuje podrobnosti o výkone kontroly ekologickej poľnohospodárskej výroby, ktorú vykonáva inšpekčná organizácia, neustanovuje však priamo inšpekčnú organizáciu.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K § 1, poznámke pod čiarou k odkazu 1

V poznámke pod čiarou k odkazu 1 sa za slová „(Mimoriadne vydanie Ú. v. EÚ, kap. 3/zv. 45“ dopĺňajú slovami „ ; Ú. v. EÚ L 165, 30.4. 2004“.

Ide o legislatívno-technickú úpravu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

3. K § 4 písm. h)

Slová „na základe nálezu alebo návrhu inšpekčnej organizácie“ vypustiť

Ide o upresnenie práva ukladať sankcie

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

4. K § 5 ods.1 písm. b)

Ustanovenie § 5 ods. 1 písm. b) vypustiť.

Doterajšie písmená c) až e) sa označujú ako písmená b) až d).

Ide o zjednodušenie registrácie

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. K § 5 ods. 2 písm. a)

Za slová „miesto trvalého pobytu“ vložiť slová „identifikačné číslo organizácie“

Ide o rozšírenie údajov registra

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

6. K § 5 ods. 5

Slová „30 dní“ nahradiť slovami „15 dní“

Skrátenie doby na oznam prevádzkovateľovi o jeho zapísaní do registra

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

7. K § 7 ods. 1 písm. b)

V písmene b) sa slová „zmenu súvisiacu s údajmi“ nahrádzajú slovami „zmenu týkajúcu sa údajov“.

Štylistická pripomienka.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. K § 11

V nadpise znenie „Správne delikty“ nahradiť znením „Sankcie“.

Spresnenie pojmov

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. K nadpisu § 11

Nadpis § 11 znie: „Iné správne delikty“.

Pojem „správny delikt“ zahŕňa aj priestupky, ktoré však predmetné ustanovenie neupravuje.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Gestorský výbor odporúča neschváliť**

10. K § 11 ods. 2

V § 11 ods. 2 vypustiť slová „od 3000 eur“ a sumu „300 000 eur“ nahradiť sumou „50 000 eur“.

V § 11 ods. 2 sa navrhuje, aby kontrolný ústav uložil pokutu každému, t.j. aj fyzickej osobe, ak v rozpore s navrhovaným zákonom používa klamlivú informáciu o tom, že jej poľnohospodársky produkt alebo potravina z bežnej výroby pochádza z ekologickej poľnohospodárskej výroby. Pri určení výšky pokuty sa bude prihliadať na závažnosť, dobu trvania, spôsob a mieru zavinenia a následky protiprávneho konania. Vypustením spodnej hranice pokuty sa umožní zohľadniť mieru zavinenia aj pri menších porušeniach zákona.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

11. K § 13 ods. 1 a 2

V odsekoch 1 a 2 sa slová „31. marca 2009“ nahrádzajú slovami „31. mája 2009“.

Vzhľadom k zmene účinnosti (§ 15) treba túto premietnuť aj do prechodných ustanovení zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. K § 15

V § 15 sa slová „1. apríla 2009“ nahrádzajú slovami „1. júna 2009“.

Neskoršiu účinnosť zákona navrhujeme z toho dôvodu, že treba rátať s lehotou potrebnou na prerokovanie návrhu zákona jeho podpísanie a vyhlásenie pri zachovaní potrebnej legisvakančnej lehoty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 8 a 10 až 12 hlasovať spoločne s návrhom gestorského výboru uvedené body **schváliť.**

O bode č. 9 hlasovať s návrhom gestorského výboru tento bod **neschváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o ekologickej poľnohospodárskej výrobe (tlač 872) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní vládneho návrhu zákona o ekologickej poľnohospodárskej výrobe (tlač 872) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 394 z 14. apríla 2009.

V citovanom uznesení výboru poveril spoločnú spravodajkyňu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru